Γνωμοδότηση της Επιτροπής των Περιφερειών για:

- «την ανακοίνωση της Επιτροπής στο Συμβούλιο, στο Ευρωπαϊκό Κοινοβούλιο, στην Οικονομική και Κοινωνική Επιτροπή και στην Επιτροπή των Περιφερειών σχετικά με τη μεθοδολογία για την υλοποίηση των εφαρμογών της κοινωνίας των πληροφοριών», και - «την πρόταση απόφασης του Ευρωπαϊκού Κοινοβουλίου και του Συμβουλίου σχετικά με τις κατευθυντήριες γραμμές για τα διευρωπαϊκά τηλεπικοινωνιακά δίκτυα»

(96/C 129/07)

Στις 18 Ιουλίου, το Προεδρείο αποφάσισε να καταρτίσει γνωμοδότηση για τις ανωτέρω ανακοίνωση και πρόταση.

Στις 14 Σεπτεμβρίου 1995, και σύμφωνα με το άρθρο 129 Δ, παράγραφος 1 της Συνθήκης, το Συμβούλιο αποφάσισε να ζητήσει τη γνωμοδότηση της Επιτροπής των Περιφερειών σχετικά με την ανωτέρω πρόταση απόφασης.

Η υποεπιτροπή 3 και η επιτροπή 3 ανέθεσαν στον κ. Koivisto την επεξεργασία της γνωμοδότησης αυτής. Η υποεπιτροπή 3 επεξεργάστηκε το δεύτερο τμήμα της γνωμοδότησης και η επιτροπή 3 υιοθέτησε, στις 14 Δεκεμβρίου 1995, το κείμενο στο σύνολό του.

Κατά την 11η σύνοδο ολομέλειάς της (συνεδρίαση της 18ης Ιανουαρίου 1996), η Επιτροπή των Περιφερειών υιοθέτησε την ακόλουθη γνωμοδότηση.

ΙΣΤΟΡΙΚΗ ΚΑΙ ΝΟΜΙΚΗ ΒΑΣΗ

Στο πρώτο μέρος της ανακοίνωσης της Επιτροπής καταβάλλεται προσπάθεια να διευκρινιστούν σαφώς οι μέθοδοι με τις οποίες θα συντονιστούν τα σχέδια που αποσκοπούν στην ανάπτυξη των νέων υπηρεσιών και των εφαρμογών της κοινωνίας των πληροφοριών, ειδικότερα στο πλαίσιο του προγράμματος πλαισίου έρευνας και ανάπτυξης και του προγράμματος για τα διευρωπαϊκά τηλεπικοινωνιακά δίκτυα. Το έγγραφο τούτο συντάχθηκε κατόπιν πρωτοβουλίας του κοινού Συμβουλίου των Υπουργών Βιομηχανίας και Τηλεπικοινωνιών.

Το δεύτερο τμήμα της ανακοίνωσης βασίζεται στο άρθρο 129 Β της Συνθήκης όπου δίνονται οι κατευθυντήριες γραμμές για τα διευρωπαϊκά δίκτυα και κυρίως στο άρθρο 129 Γ σύμφωνα με το οποίο η Κοινότητα θα επιβεβαιώσει τους στόχους των μέτρων που έχουν σχεδιαστεί για την υλοποίηση αυτών των δικτύων, τις προτεραιότητες και τις βασικές αρχές και ταυτόχρονα θα προσδιορίζει σχέδια κοινού ενδιαφέροντος. Στο υπό εξέταση έγγραφο τίθεται θέμα λήψης απόφασης σχετικά με τις κατευθυντήριες γραμμές που αφορούν κυρίως τα τηλεπικοινωνιακά δίκτυα.

ΕΙΣΑΓΩΓΗ

Σύμφωνα με το πρώτο μέρος της ανακοίνωσης καταβάλλεται προσπάθεια για την καλύτερη δυνατή χρήση των κοινοτικών χρηματοδοτικών μέσων με την αύξηση της συνειδητοποίησης των δυνατοτήτων για δημόσιες και ιδιωτικές εταιρικές σχέσεις, με τη βελτίωση της πρόσβασης στην πιθανή της στήριξη και με τη διασφάλιση της συνέργειας μεταξύ των διαφόρων χρηματοδοτικών μέσων.

Η Κοινότητα σύμφωνα με την αρχή της επικουρικότητας μπορεί να διαδραματίσει καταλυτικό ρόλο βοηθώντας στη δημιουργία κρίσιμης μάζας η οποία θα προσελκύσει τους ιδιώτες επιχειρηματίες και με τον τρόπο αυτό θα επιταχυνθεί η ενίσχυση των αγορών.

Η Ένωση πρέπει να διαδραματίσει τρεις κύριους ρόλους που αφορούν:

- την πληροφόρηση και την ευαισθητοποίηση με τη διατήρηση καταλόγου έργων καθώς και με την ενημέρωση για τις τεχνολογίες και το κανονιστικό πλαίσιο 7

- τη μεσολάβηση προκειμένου να έρθουν σε επαφή διάφοροι εταίροι 7

- την καθοδήγηση προς τις πηγές χρηματοδοτικής στήριξης.

Η κοινοτική παρέμβαση δεν είναι απαραίτητη, στην περίπτωση που τα εμπορικά χαρακτηριστικά ενός έργου είναι επαρκώς ελκυστικά. Τούτο συμβαίνει τουλάχιστον στην αρχή με τα έργα κοινού ενδιαφέροντος για τα οποία η Κοινότητα έχει το περιθώριο να χρησιμοποιήσει συνδυασμό των διαφόρων μέσων παρέμβασης με συντονισμένο τρόπο επωφελούμενη της συμπληρωματικότητάς τους.

Για κάθε χρηματοδοτική στήριξη θα πρέπει να εφαρμοστούν οι ακόλουθες αρχές:

- Η επιλογή του έργου πρέπει να γίνεται σύμφωνα με προσέγγιση καθοδηγούμενη από τη ζήτηση και από τη δημόσια διαδικασία πρόσκλησης υποβολής προσφορών και κριτήριο της επιλογής θα είναι το ζητούμενο ποσό στήριξης 7

- κάθε χρηματοδοτικό μέσο πρέπει να χρησιμοποιείται σύμφωνα με τους δικούς του κανόνες και τις ιδιαιτερότητές του 7

- πρέπει να προβλεφθεί χρονικός συντονισμός της δημοσίευσης των προσκλήσεων για την υποβολή προσφορών σε περίπτωση χρησιμοποίησης περισσοτέρων χρηματοδοτικών μέσων.

Η Επιτροπή προτίθεται να προβεί στον καθορισμό συντονιστικού πλαισίου για τη διαχείριση των ζητημάτων αυτών του οποίου ένα μέρος θα είναι οι κατευθυντήριες γραμμές που αφορούν τα διευρωπαϊκά τηλεπικοινωνιακά δίκτυα, τα οποία αναφέρονται στο 2ο μέρος της ανακοίνωσης.

Στην πρόταση απόφασης του Ευρωπαϊκού Κοινοβουλίου και του Συμβουλίου σχετικά με τις κατευθυντήριες γραμμές για τα διευρωπαϊκά τηλεπικοινωνιακά δίκτυα πρώτη προτεραιότητα είναι η καλύτερη δυνατή χρήση των κοινοτικών πόρων και ως εκ τούτου η επιτάχυνση της ανάπτυξης των εφαρμογών που θεωρούνται ότι θα συμβάλουν στην εμφάνιση νέων αναγκών για επενδύσεις στον τομέα των υποδομών.

Δεύτερη προτεραιότητα συνιστούν τα δίκτυα των γενικών υπηρεσιών (π.χ. ηλεκτρονικό ταχυδρομείο, σύστημα διαβίβασης πληροφοριών, υπηρεσίες βίντεο), καθήκον των οποίων είναι η στήριξη της εφαρμογής της διαλειτουργικότητας.

Τρίτη προτεραιότητα είναι τα δίκτυα βάσης, που αφορούν ειδικότερα τη στήριξη των αναγκών των ΜΜΕ.

Οι γενικοί στόχοι της Κοινότητας για την ανάπτυξη της διαλειτουργικότητας των διευρωπαϊκών δικτύων είναι:

- Διευκόλυνση της μετάβασης προς την κοινωνία των πληροφοριών ιδίως για την προαγωγή της ικανοποίησης των κοινωνικών αναγκών και της βελτίωσης της ποιότητας ζωής 7

- βελτίωση της ανταγωνιστικότητας της ευρωπαϊκής βιομηχανίας και ενδυνάμωση της εσωτερικής αγοράς 7

- ενίσχυση της οικονομικής και κοινωνικής συνοχής 7

- επιτάχυνση της ανάπτυξης νέων πεδίων δραστηριοτήτων για τη δημιουργία θέσεων απασχόλησης.

Για την υλοποίηση των στόχων καταβάλλεται κυρίως προσπάθεια να καθοριστεί πλαίσιο με τη μορφή προγράμματος εργασίας ούτως ώστε να αποτελεί τη βάση της πρότασης για την υποβολή προσφορών εκ μέρους ιδιωτών για σχέδια κοινού ενδιαφέροντος.

Η Επιτροπή θα πρέπει να υποβάλλει κάθε δύο έτη έκθεση για την υλοποίηση της απόφασης μεταξύ άλλων και στην Επιτροπή των Περιφερειών.

ΠΕΡΙΕΧΟΜΕΝΟ ΤΗΣ ΓΝΩΜΟΔΟΤΗΣΗΣ

1. Στη γνωμοδότησή της η Επιτροπή των Περιφερειών επισημαίνει, όπως έχει ήδη αναφερθεί προηγουμένως, τις βασικές τοπικές δράσεις που αφορούν την κοινωνία των πληροφοριών και ειδικότερα τη δημιουργία νέων θέσεων απασχόλησης καθώς και την προσπάθεια που καταβάλλεται για την μείωση των επιπτώσεων που έχουν τα νέα μέσα τα οποία θέτουν τους πολίτες σε άνιση μοίρα 7

για το σκοπό αυτό, τόσο η Επιτροπή των Περιφερειών όσο και οι αρχές περιφερειακής διοίκησης και τοπικής αυτοδιοίκησης οφείλουν να καταβάλουν προσπάθειες προκειμένου οι ευρωπαίοι πολίτες να λάβουν γνώση του ρόλου που διαδραματίζει η ΕΕ για την υλοποίηση της κοινωνίας των πληροφοριών

ιδιαίτερα για το λόγο αυτό κατά το σχεδιασμό και την υλοποίηση των εφαρμογών της κοινωνίας των πληροφοριών θα πρέπει σύμφωνα με την αρχή της επικουρικότητας η Κοινότητα να στηρίξει τις καινοτόμες δράσεις σε τοπικό επίπεδο και να αποφύγει ορισμούς που έχουν γενική εφαρμογή.

Ειδικότερα όσον αφορά το πρώτο μέρος της ανακοίνωσης της Επιτροπής η Επιτροπή των Περιφερειών

2. Διαπιστώνει ότι, αποδεχόμενη την πρόταση της Επιτροπής, στην παρούσα φάση, είναι αδύνατη και πιθανόν ανώφελη η τροποποίηση των ρυθμίσεων που αφορούν τα κοινοτικά χρηματοδοτικά μέσα και είναι σημαντικές για την κοινωνία των πληροφοριών.

3. Ελπίζει ότι η Επιτροπή θα συνεχίσει να αναζητεί μεθόδους για την περαιτέρω ανάπτυξη, μιας και οι διάφοροι υφιστάμενοι κανόνες που διέπουν τους χρηματοδοτικούς πόρους είναι διαφορετικοί και δεν δυσχεραίνουν τη χρήση των μέσων αυτών.

Επί πλέον, πέρα από την απλοποίηση της πραγματικής αναζήτησης των μεθόδων καλό θα ήταν να θέσει ως στόχο μια κατάσταση όπου θα στηρίζεται η κοινωνία των πληροφοριών και η εξεύρεση ενιαίου συστήματος για τα χρηματαδοτικά μέσα, ώστε η απόφαση για τη χρησιμοποίηση των διαθέσιμων μέσων να λαμβάνεται μόνον όταν θα έχει ήδη αποφασιστεί η υποστήριξη των σχεδίων.

4. Εκφράζει την ανησυχία της για το γεγονός ότι τα χρηματοδοτικά μέσα δημιουργούν περιορισμούς οι οποίοι ενδεχομένως να επιδεινώσουν την απομόνωση των περιφερειών αντί να ευνοήσουν την επιδιωκόμενη συνοχή τους.

Λόγω των προβλημάτων που παρουσιάζουν τα χρηματοδοτικά μέσα κατά την υλοποίηση των σχεδίων, τα μέρη που συμμετέχουν έχουν γενικά κοινά χαρακτηριστικά και έτσι δεν αξιοποιείται πλήρως η αλληλεπίδραση των κεντρικών περιφερειών και των λιγότερο αναπτυγμένων περιφερειών.

5. Θεωρεί ότι στην ανακοίνωση ο ρόλος που αποδίδεται στην Κοινότητα θα μπορούσε να αποβεί ιδιαίτερα θετικός για τη συνοχή των περιφερειών αν στο εσωτερικό της Ένωσης μπορούσε να χρησιμοποιηθεί όλο και περισσότερο η κοινή εμπειρία ως τμήμα των σχεδίων της κοινωνίας των πληροφοριών και ιδιαίτερα εκείνων που το θέμα τους και το περιεχόμενό τους καλύπτει την Ευρώπη.

6. Υποστηρίζει τους στόχους που αφορούν τη διεύρυνση των δραστηριοτήτων των κρατών μελών καθώς και της δράσης του ISPO (Γραφείο Έργων για την Κοινωνία των Πληροφοριών) στις περιφέρειες. Ο ρόλος του μεσολαβητή και του συντονιστή των διαφόρων μερών αρμόζει καλύτερα στην Επιτροπή στο πλαίσιο της Ένωσης.

Για την καλύτερη δυνατή χρήση των υφιστάμενων πόρων θα πρέπει να διερυνθεί η δραστηριότητα του ISPO ώστε να συμμετέχουν οι οργανώσεις εκείνες οι οποίες έχουν αναλάβει την ευθύνη για την ανάπτυξη των περιφερειών.

Η ΕΤΠ εφιστά επίσης την προσοχή στο γεγονός ότι οι περιφέρειες μπορούν σε τοπική κλίμακα να εφαρμόζουν διαρκώς και με επιτυχία τα σχέδια της κοινωνίας των πληροφοριών χωρίς τη χρηματοδοτική στήριξη της Ένωσης, τα αποτελέσματα των οποίων έως τώρα δεν περιλαμβάνονται στον κατάλογο των κοινοτικών σχεδίων.

Ειδικότερα όσον αφορά το δεύτερο μέρος της ανακοίνωσης η Επιτροπή των Περιφερειών

7. Διαπιστώνει ότι ο ανταγωνισμός των τηλεχειριστών μεταξύ τους θα επιβραδύνει αναπόφευκτα την αύξηση του επιπέδου υπηρεσιών στις λιγότερο αναπτυγμένες περιφέρειες ενώ επιταχύνονται νέες δράσεις κυρίως εκεί όπου ο κύριος όγκος των χρηστών έχει ικανοποιητικό βιοτικό επίπεδο.

Από την άλλη πλευρά η μείωση των τιμολογίων και η πολυμέρεια των υπηρεσιών εξαιτίας του ανταγωνισμού παρέχει επίσης στις λιγότερο αναπτυγμένες περιφέρειες νέες δυνατότητες ανάπτυξης δράσεων εξ ιδίας πρωτοβουλίας, οι οποίες θα πρέπει να τύχουν υποστήριξης χωρίς στρέβλωση του ανταγωνισμού.

Η απορρύθμιση και ο εντονότερος ανταγωνισμός μεταξύ των προμηθευτών θα έχει ως αποτέλεσμα την αύξηση των παρεχόμενων υπηρεσιών στον τομέα των τηλεπικοινωνιών και της διάδοσης των πληροφοριών. (Επισημαίνεται ότι το κόστος των τηλεπικοινωνιών είναι πολύ χαμηλότερο στις ΗΠΑ από ό,τι στην Ευρώπη.) Οι χαμηλότερες δαπάνες στον τομέα των τηλεπικοινωνιών θα έχουν ως αποτέλεσμα την αύξηση της ανταγωνιστικότητας της Ευρώπης στην παγκόσμια αγορά, θα προωθήσουν την οικονομική ανάπτυξη και θα αυξήσουν τις θέσεις απασχόλησης. Οι χαμηλότερες δαπάνες θα έχουν επίσης ως αποτέλεσμα να αποκομίσουν οφέλη οι λιγότερο αναπτυγμένες και οι αραιοκατοικημένες περιοχές. Οι τεχνολογίες πληροφόρησης αυξάνουν την εξάρτηση των επιχειρήσεων και του δημόσιου τομέα από το χρόνο και το χώρο. Ορισμένες αρνητικές συνέπειες για τους δήμους ή τις περιοχές μπορούν να οφείλονται στη δυσχερή πρόσβαση σε σύγχρονες τηλεπικοινωνιακές υπηρεσίες ή στην παθητική στάση των εν λόγω δήμων και περιφερειών στον τομέα αυτό. Οι κρατικοί οργανισμοί που χρησιμοποιούν τεχνολογίες πληροφόρησης ως μέσο για την αύξηση της αποτελεσματικότητάς τους και τον εκσυγχρονισμό της οργάνωσής τους, θα αποτελέσουν σημαντική αγορά για τους προμηθευτές, πράγμα που θα ωφελήσει και τις επιχειρηματικές δραστηριότητες σε τοπικό και περιφερειακό επίπεδο, εφόσον θα υπάρχει πρόσβαση σε προηγμένες υπηρεσίες πληοροφόρησης.

8. Θεωρεί ιδιαίτερα σημαντική την εφαρμογή των τηλεπικοινωνιακών δικτύων στον ευρωπαϊκό χώρο, εφόσον αυξάνεται διαρκώς η σημασία τους.

Η ΕΤΠ συμμερίζεται επίσης την άποψη της Επιτροπής σύμφωνα με την οποία η εφαρμογή υπηρεσιών που να ανταποκρίνονται στις ανάγκες των χρηστών θα επιταχύνει τις γενικές υπηρεσίες των δικτύων καθώς και την ανάπτυξη των βασικών υποδομών ούτως ώστε να είναι προς το οικονομικό συμφέρον των τηλεχειριστών.

Υπάρχει οικονομικό ενδιαφέρον για τις εφαρμογές που καλύπτουν τον κοινοτικό χώρο, ακόμη και την υφήλιο, και η προτεραιότητα των εφαρμογών κοινού ενδιαφέροντος είναι ότι θα πρέπει να ευνοούν την τοπική πολιτιστική ανάπτυξη, να ανταποκρίνονται στις ανάγκες των πολιτών και των ΜΜΕ.

Η ΕΤΠ αναφέρεται σε θετικές εμπειρίες που έχουν αποκτηθεί όχι μόνο από ιδιώτες αλλά και από τοπικά και περιφερειακά δίκτυα στα οποία συμμετέχουν οι ΜΜΕ και ο δημόσιος τομέας. Εφόσον η συμμετοχή των χρηστών στο τοπικό δίκτυο και ιδιαίτερα το περιεχόμενο των τοπικών υπηρεσιών είναι πολύ σημαντικό, η ΕΤΠ ελπίζει ότι η προώθηση λύσεων όπως το πρόγραμμα IRIS (Διαπεριφερειακή Πρωτοβουλία για την Κοινωνία των Πληροφοριών) - παράδειγμα προς μίμηση - πρέπει να ενταθεί σε σχέση με την ανάπτυξη εφαρμογών άλλου τύπου.

Θα πρέπει επίσης να ληφθεί υπόψη η σημασία των κέντρων υπηρεσιών που αναπτύσσουν και παράγουν υπηρεσίες πολυμέσων σε τοπικό επίπεδο. Η επιτυχία των περιφερειακών σχεδίων δημιουργεί από την πλευρά της απαιτήσεις για ευρύτερες εφαρμογές, και σύμφωνα με την περιγραφή της Επιτροπής, για την περαιτέρω ανάπτυξη των υποδομών.

Προς αποφυγή παρεξηγήσεων, η ΕΤΠ ελπίζει ότι στον κύριο τομέα των εφαρμογών ο τίτλος «Λεωφόροι των υπηρεσιών στα αστικά κέντρα» θα πρέπει να καταστεί γενικότερος και να περιγράφει καλύτερα τους στόχους που έχουν τεθεί λαμβανομένων υπόψη και των αραιοκατοικημένων περιοχών.

Η χρήση νέων εφαρμογών από τις αρχές της τοπικής αυτοδιοίκησης θα αποτελέσει σημαντικό καταλύτη για την ανάπτυξη της βιομηχανίας της πληροφορικής και των συναφών βιομηχανιών. Εφαρμογές όπως το ηλεκτρονικό εμπόριο, η τηλεϊατρική, η εξ αποστάσεως εκπαίδευση, τα γεωγραφικά συστήματα πληροφοριών και η κυκλοφορία με τη βοήθεια της τηλεματικής, κ.λ.π., αποτελούν καλά παραδείγματα για σημαντικά μέσα που μπορούν να τονώσουν την αγορά, συγχρόνως όμως, ως παρόμοια μέσα καθιστούν δυνατή τη μεταβολή των τύπων εργασίας, την αποταμίευση και δίνουν τη δυνατότητα στους δημόσιους φορείς να παρέχουν καλύτερες υπηρεσίες στο κοινό.

9. Με βάση τα ανωτέρω, επισημαίνει ότι κατά την εφαρμογή έργων κοινού ενδιαφέροντος ευνοούνται οι πρωτοβουλίες στις οποίες συμμετέχουν διάφορες περιοχές και χρησιμοποιούνται διάφορα χρηματοδοτικά μέσα.

10. Διαπιστώνει ότι για την επίτευξη της κοινωνικής ισότητας το κυριότερο πεδίο εφαρμογής σχεδίων κοινού ενδιαφέροντος είναι η ανάπτυξη των εκπαιδευτικών ιδρυμάτων και των βιβλιοθηκών ώστε να ανταποκρίνονται στις απαιτήσεις της κοινωνίας των πληροφοριών.

11. Εφιστά την προσοχή στη χρήση του Internet και στην αύξηση των υπηρεσιών που παρέχει τις οποίες θα μπορούσε να αξιοποιήσει η Επιτροπή με την ανάπτυξη των διευρωπαϊκών τηλεπικοινωνιακών δικτύων.

Όσον αφορά ειδικότερα το σημαντικότερο πεδίο εφαρμογής του Internet ιδιαίτερη προσοχή θα πρέπει να δοθεί στην ανάπτυξη διευρωπαϊκών δικτύων μεταξύ πανεπιστημιακών και ερευνητικών ιδρυμάτων, μιας και πλησιάζουν ήδη το στόχο.

12. Εκφράζει την επιθυμία κατά τη διαδικασία πρόσκλησης για την υποβολή προσφορών όσον αφορά σχέδια κοινού ενδιαφέροντος να απαιτείται η περιγραφή των παρεχόμενων υπηρεσιών ούτως ώστε οι μελλοντικοί χρήστες τους να κατανοούν πλήρως το περιεχόμενό τους.

Για την περιγραφή των υπηρεσιών πρέπει να καταβληθεί προσπάθεια προκειμένου να αναπτυχθεί ένα πλαίσιο γενικής χρήσης.

13. Σε ό,τι αφορά τις γενικές υπηρεσίες, η Επιτροπή πρέπει να δώσει ιδιαίτερη προσοχή στην ικανοποίηση των αναγκών οι οποίες προκύπτουν από τοπικά συμφέροντα και να προβαίνει στην ανάπτυξη υπηρεσιών και μεθόδων διευρωπαϊκού καταλόγου όπου ο δέκτης αναγνωρίζεται ανάλογα με το περιεχόμενο του θέματος παρά με το όνομά του.

14. Όσον αφορά τα δίκτυα βάσης, η ΕΤΠ εφιστά ιδιαιτέρως την προσοχή στην περαιτέρω ανάπτυξη των εφαρμογών ευρέος φάσματος του Euro-ISDN (Ψηφιακό δίκτυο ευρωολοκληρωμένων υπηρεσιών), στην επέκταση της προσφοράς καθώς και στη διασφάλιση της σταθερότητας.

Όσον αφορά τις ευρωπαϊκές περιφέρειες το δίκτυο ISDN είναι προς το παρόν το μόνο μέσο το οποίο χρησιμοποιεί σήμερα τις υφιστάμενες επενδύσεις για τη δημιουργία γενικής και ενιαίας υποδομής που, σε περιφερειακό επίπεδο, θα καλύπτει το μεγαλύτερο τμήμα της κοινωνίας των πληροφοριών.

Η ευρεία και οικονομικά συμφέρουσα παροχή υπηρεσιών του ISDN είναι κυρίως προς όφελος των πολιτών και των ΜΜΕ.

15. Επισημαίνει τη σημασία της ανάπτυξης ευρυζωνικών ασύρματων δικτύων ιδιαίτερα σε περιοχές όπου δεν ενδείκνυνται, για γεωγραφικούς λόγους, οι επενδύσεις σε σταθερά δίκτυα.

Η διαλειτουργικότητα των διαφόρων ευρυζωνικών δικτύων (σταθερή, κινητή, δορυφορική επικοινωνία) είναι φυσικά απαραίτητη. Παράλληλα με την αύξηση της κινητικότητας των πολιτών, π.χ. για να βελτιωθούν οι δυνατότητες τηλεεργασίας, θα πρέπει να προωθηθεί η ανάπτυξη τερματικών που θα μπορούσαν να χρησιμοποιηθούν σε όλα τα παραπάνω ευρυζωνικά δίκτυα κατά τρόπο οικονομικό και εύκολο.

16. Θεωρεί ότι λόγω της συνεχώς επιταχυνόμενης ανάπτυξης, το διάστημα των δύο ετών που αναφέρει η Επιτροπή για την υποβολή έκθεσης είναι πολύ μεγάλο.

Η ΕΤΠ εκφράζει την επιθυμία να δίδεται στις εκθέσεις σημασία τόσο στην περιφερειακή ανάπτυξη όσο και στην επισήμανση των υφιστάμενων διαφορών. Ειδικότερα σε ό,τι αφορά την κοινωνία των πληροφοριών και τα διευρωπαϊκά δίκτυα γενικότερα στην Κοινότητα, είναι σκοπιμότερο να ληφθεί ως σημείο αναφοράς η κατάσταση των λιγότερο αναπτυγμένων περιφερειών παρά εκείνη των αναπτυγμένων περιφερειών.

Βρυξέλλες, 18 Ιανουαρίου 1996.

Ο Πρόεδρος της Επιτροπής των Περιφερειών

Jacques BLANC